Kinn Bryggeri

Kinn Bryggeri er et lite bryggeri i Florø i Kinn kommune, som ble etablert av Espen Lothe i 2009. Bryggeriet er oppkalt etter det gamle kommunehuset i Florø, Kinnhuset.

 Historie 
Lothe, som er utdannet med hovedfag i biologi, hadde drevet med hjemmebrygging siden studietiden. I 2007 kom ideen om å starte et bryggeri, og de neste to årene samlet Lothe inn utstyr og la sine planer. Med støtte fra Innovasjon Norge, et romslig huslån og hjelp fra venner og familie ble bryggeriet etablert i april 2009. 

Salget i bryggeriets første år var 2000 liter. Dette økte til 32 000 liter (og ca. 2 millioner norske kroner) i 2010, og 76 000 liter i 2011.Øl som handverk  - rbnett.no. Lest 12. juli 2013 Kinn Bryggeri produserte i 2012 ca. 20 øltyper, hovedsakelig i klasse D (4,7 %), men har også noen sterkere. Alle er overgjærede øl av typer som er vanlige for håndverksbryggerier, som for eksempel saison, IPA og belgisk wit. 

Bryggeriet flyttet til nye lokaler i Bjørndalvegen i Florø sommeren 2013 og nytt tapperi stod klart sommeren 2014. Produksjonen av øl har økt betydelig og en vesentlig andel eksporteres.Kinn Bryggeri  Bryggeri- og drikkevareforeningen

I 2024 startet bryggeriet ombyggingen for å kunne levere øl på boks.

 Utmerkelser 

 Espen Lothe 
 2006: Årets hjemmebrygg i NM i hjemmebrygging til Espen Lothe
 2006: Sølv i kategorien "Barley Wine", Skandinavisk Mesterskap i Håndbrygning
 2007: Årets hjemmebrygg i NM i hjemmebrygging til Espen Lothe

 Kinn Bryggeri 
 2011: 2. plass i NORØLs årlige kåring av årets bryggeriNORØLs kåring av 2011s ølnyheter  - NORØL. Lest 12. juli 2013
 2019: Det Norske Måltids "Årets øl" for "Rekved nr. 8 Tyttebær"

 Fotnoter 

 Referanser 

Eksterne lenker



 Fylkesmagasinet Sogn og Fjordane

Kategori:Norske bryggerier
Kategori:Florø
Kategori:Selskaper etablert i 2009